CELEX: 22021D1521
Language: ro
Date: 2018-12-05 00:00:00
Title: Decizia nr. 257/2018 a Comitetului mixt al SEE din 5 decembrie 2018 de modificare a anexei XIII (Transporturile) și a anexei XX (Mediul) la Acordul privind SEE [2021/1521]

23.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 337/55
               
            
         DECIZIA nr. 257/2018 A COMITETULUI MIXT AL SEE
         din 5 decembrie 2018
         de modificare a anexei XIII (Transporturile) și a anexei XX (Mediul) la Acordul privind SEE [2021/1521]
         COMITETUL MIXT AL SEE,
         având în vedere Acordul privind Spațiul Economic European („Acordul privind SEE”), în special articolul 98,
         întrucât:
         
                     (1)
                  
                  
                     Regulamentul (UE) nr. 1257/2013 al Parlamentului European și al Consiliului din 20 noiembrie 2013 privind reciclarea navelor și de modificare a Regulamentului (CE) nr. 1013/2006 și a Directivei 2009/16/CE (1) trebuie încorporat în Acordul privind SEE.
                  
               
                     (2)
                  
                  
                     Prin urmare, anexele XIII și XX la Acordul privind SEE ar trebui modificate în consecință,
                  
               ADOPTĂ PREZENTA DECIZIE:
         
            Articolul 1
            În anexa XIII la Acordul privind SEE, la punctul 56b (Directiva 2009/16/CE a Parlamentului European și a Consiliului) se adaugă următoarea liniuță:
            
                        „-
                     
                     
                        
                           32013 R 1257: Regulamentul (UE) nr. 1257/2013 al Parlamentului European și al Consiliului din 20 noiembrie 2013 (JO L 330, 10.12.2013, p. 1).”
                     
                  
         
            Articolul 2
            Anexa XX la Acordul privind SEE se modifică după cum urmează:
            
                        1.
                     
                     
                        La punctul 32c [Regulamentul (CE) nr. 1013/2006 al Parlamentului European și al Consiliului] se adaugă următoarea liniuță:
                        
                                    „-
                                 
                                 
                                    
                                       32013 R 1257: Regulamentul (UE) nr. 1257/2013 al Parlamentului European și al Consiliului din 20 noiembrie 2013 (JO L 330, 10.12.2013, p. 1).”
                                 
                              
                  
                        2.
                     
                     
                        După punctul 32fg (Decizia de punere în aplicare 2011/632/UE a Comisiei) se introduce următorul punct:
                        
                                    „32fh.
                                 
                                 
                                    
                                       32013 R 1257: Regulamentul (UE) nr. 1257/2013 al Parlamentului European și al Consiliului din 20 noiembrie 2013 privind reciclarea navelor și de modificare a Regulamentului (CE) nr. 1013/2006 și a Directivei 2009/16/CE (JO L 330, 10.12.2013, p. 1).
                                    În sensul prezentului acord, dispozițiile regulamentului se citesc cu următoarele adaptări:
                                    
                                                (a)
                                             
                                             
                                                La articolul 3 alineatul (1) punctul (10), după cuvintele «Regulamentul (CE) nr. 391/2009 al Parlamentului European și al Consiliului» se inserează cuvintele «sau, după caz, în conformitate cu Directiva 94/57/CE a Consiliului».
                                             
                                          
                                                (b)
                                             
                                             
                                                La articolele 4 și 14, trimiterile la «dreptul Uniunii», la «dispoziții relevante din dreptul Uniunii» sau la «dispoziții relevante din dreptul […] al Uniunii» se interpretează ca trimiteri la dispozițiile relevante din Acordul privind SEE.
                                             
                                          
                                                (c)
                                             
                                             
                                                La articolul 16:
                                                
                                                            (i)
                                                         
                                                         
                                                            la alineatul (1) litera (a), după cuvintele «articolul 14 alineatul (3)» se adaugă următoarele cuvinte:
                                                            «sau care sunt situate într-un stat AELS și care au fost notificate de statul AELS respectiv Autorității AELS de Supraveghere în conformitate cu articolul 14 alineatul (3)»;
                                                         
                                                      
                                                            (ii)
                                                         
                                                         
                                                            la alineatul (2), cuvintele «situate în statele membre» se înlocuiesc cu cuvintele «situate în Spațiul Economic European»;
                                                         
                                                      
                                                            (iii)
                                                         
                                                         
                                                            la alineatul (6) se adaugă următorul paragraf:
                                                            «În sensul prezentului articol, Autoritatea AELS de Supraveghere comunică Comisiei toate informațiile relevante pe care le primește de la un stat AELS în temeiul primului paragraf sau al articolului 14.»”
                                                         
                                                      
                                          
                              
                  
         
            Articolul 3
            Textele Regulamentului (UE) nr. 1257/2013 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
         
         
            Articolul 4
            Prezenta decizie intră în vigoare la 6 decembrie 2018, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*).
         
         
            Articolul 5
            Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
         
         
            Adoptată la Bruxelles, 5 decembrie 2018.
            
               
                  Pentru Comitetul mixt al SEE
               
               
                  Președintele
               
               Oda Helen SLETNES
            
            
               
                  Secretarii
               
               
                  Comitetului mixt al SEE
               
               Hege M. HOFF
               Mikołaj KARŁOWSKI
            
         
         
            (1)  JO L 330, 10.12.2013, p. 1.
         
            (*)  Nu au fost semnalate obligații constituționale.